**Ȋntr-o noapte**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă-nțeapă lumina cu bolduri amare

o lună ursuză, de peste hotare,

mă-ngână de sus

și ceasul dislexic

m-arată pe mine

mimetic mă-ngână

tâmpit și neghiob

îmi dă peste mână

mă dau în scrânciob

ne dăm împreună cu ochii-n pământ

în umbra de lună

în dâra de vânt

mă-nțeapă lumina cu ace de os

din pietre, sulfina târăște pe jos

drumul de abur

drumul murdar

din ochiul de fagur și pasul amar

6 mai 2017 – 25 septembrie 2018, Constanța